ᱢᱚᱥᱟᱵᱩᱱᱤ ᱵᱚᱱᱚᱛ

ᱢᱚᱥᱟᱵᱩᱱᱤ ᱵᱚᱱᱚᱛ ᱫᱚ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱟᱱᱟ ᱱᱚᱣᱟ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱡᱷᱟᱨᱠᱷᱚᱸᱰ ᱨᱮ ᱥᱟᱢᱟᱝ ᱥᱤᱝᱵᱷᱩᱢ ᱨᱮᱱᱟᱜ ᱜᱷᱟᱴᱥᱤᱞᱟᱹ ᱦᱩᱰᱤᱧ ᱦᱟᱹᱴᱤᱧ ᱨᱮ ᱢᱤᱫ ᱥᱟᱥᱚᱱᱤᱭᱟᱹ ᱦᱟᱹᱴᱤᱧᱮ ᱵᱮᱱᱟᱣᱟ ᱾

ᱱᱟᱜᱟᱢ

ᱚᱛᱱᱚᱜ 
ᱢᱚᱥᱟᱵᱩᱱᱤ  ᱨᱮ ᱢᱮᱱᱟᱜᱼᱟ ᱾

ᱦᱚᱱᱚᱛ ᱨᱮ ᱵᱟᱨᱭᱟ ᱦᱩᱰᱤᱧ ᱦᱟᱹᱴᱤᱧ ᱢᱮᱱᱟᱜᱼᱟ - (᱑) ᱫᱷᱟᱞᱵᱷᱩᱢ ᱦᱩᱰᱤᱧ ᱦᱟᱹᱴᱤᱧ ᱥᱟᱞᱟᱜ ᱛᱮ ᱯᱚᱴᱚᱢᱫᱟᱜ, ᱵᱚᱰᱟᱢ, ᱜᱳᱞᱢᱩᱨᱤ-ᱟᱨ-ᱡᱩᱜᱽᱥᱟᱞᱚᱭ ᱟᱨ ᱯᱚᱴᱠᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱟᱨ (᱒) ᱜᱷᱟᱴᱥᱤᱞᱟᱹ ᱦᱩᱰᱤᱧ ᱦᱟᱹᱴᱤᱧ ᱥᱟᱞᱟᱜ ᱛᱮ ᱜᱷᱟᱴᱥᱤᱞᱟᱹ, ᱫᱷᱟᱞᱵᱷᱩᱢᱜᱚᱲ, ᱢᱚᱥᱟᱵᱩᱱᱤ ᱰᱩᱢᱨᱤᱭᱟᱹ, ᱜᱩᱲᱟᱵᱟᱱᱫᱷᱟ, ᱪᱟᱹᱠᱩᱞᱤᱭᱟᱹ ᱟᱨ ᱵᱟᱦᱨᱟᱜᱚᱰᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱾

ᱢᱚᱥᱟᱵᱩᱱᱤ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚᱧᱮ ᱨᱮ ᱜᱷᱟᱴᱥᱤᱞᱟᱹ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱥᱟᱢᱟᱝ ᱨᱮ ᱫᱷᱟᱞᱵᱷᱩᱢᱜᱚᱲ ᱟᱨ ᱜᱩᱲᱟᱵᱟᱱᱫᱷᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱮᱛᱚᱢ ᱨᱮ ᱰᱩᱢᱨᱤᱭᱟᱹ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱟᱨ ᱯᱟᱪᱮ ᱨᱮ ᱯᱚᱴᱠᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ ᱾ 

ᱢᱚᱥᱟᱵᱩᱱᱤ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱫᱚ ᱒᱓᱙.᱐᱐ ᱜᱟᱺᱴ ᱠᱤᱞᱚᱢᱤᱴᱚᱨ ᱢᱮᱱᱟᱜᱼᱟ ᱾ ᱢᱚᱥᱟᱵᱩᱱᱤ ᱯᱩᱞᱤᱥ ᱥᱴᱮᱥᱚᱱ ᱫᱚ ᱢᱩᱥᱟᱵᱩᱱᱤ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱠᱟᱹᱢᱤᱭᱟ ᱾ ᱢᱚᱥᱟᱵᱩᱱᱤ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱟᱨ ᱫᱚ ᱢᱚᱥᱟᱵᱩᱱᱤ ᱵᱟᱡᱟᱨ ᱨᱮ ᱢᱮᱱᱟᱜᱼᱟ ᱾

ᱦᱚᱲ ᱮᱞ ᱡᱚᱯᱚᱲᱟᱣ
ᱦᱚᱲ ᱮᱞ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱢᱚᱥᱟᱵᱩᱱᱤ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱤᱱ ᱜᱩᱴ ᱦᱚᱲ ᱮᱞ ᱑᱐᱗,᱐᱘᱔ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱕᱗,᱔᱘᱖ ᱦᱚᱲ ᱫᱚ ᱟᱹᱛᱩ ᱨᱤᱱ ᱠᱚ ᱛᱟᱦᱮᱸ ᱠᱟᱱᱟ ᱟᱨ ᱔᱙,᱕᱙᱘ ᱦᱚᱲ ᱫᱚ ᱥᱚᱦᱚᱨ ᱨᱤᱱ ᱠᱚ ᱛᱟᱦᱮᱸ ᱠᱟᱱᱟ ᱾ ᱕᱔,᱒᱙᱖ (᱕᱑%) ᱠᱚᱲᱟ ᱟᱨ ᱕᱒,᱘᱒᱘ (᱔᱙%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱐-᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱨᱤᱱ ᱫᱚ ᱑᱔,᱙᱔᱕ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱜᱮᱨ ᱟᱹᱫᱤᱵᱟᱹᱥᱤ ᱫᱚ ᱕,᱙᱐᱔ (᱕.᱕᱑%) ᱟᱨ ᱟᱹᱫᱤᱵᱟᱹᱥᱤ ᱫᱚ ᱔᱙,᱖᱓᱖ (᱔᱖.᱓᱕%) ᱢᱮᱱᱟᱜ ᱠᱚᱣᱟ ᱾

ᱢᱚᱥᱟᱵᱩᱱᱤ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱦᱚᱲ ᱞᱮᱠᱷᱟ ᱥᱚᱦᱚᱨ ᱢᱮᱱᱟᱜᱼᱟ (᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱨᱮ): ᱡᱟᱫᱩᱜᱚᱰᱟ (᱒᱘,᱕᱖᱓) ᱟᱨ ᱢᱚᱥᱟᱵᱩᱱᱤ (᱓᱑,᱐᱓᱕) ᱾

ᱥᱤᱠᱷᱱᱟᱹᱛ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱢᱚᱥᱟᱵᱩᱱᱤ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱥᱤᱠᱷᱱᱟᱹᱛ ᱦᱚᱲᱟᱜ ᱜᱩᱴ ᱮᱞ ᱫᱚ ᱖᱖,᱐᱖᱙ (᱖ ᱥᱟᱞ ᱠᱷᱚᱱ ᱰᱮᱦᱮᱨ ᱩᱢᱚᱨ ᱨᱤᱱ ᱦᱚᱲ ᱠᱚᱣᱟᱜ ᱗᱐.᱙᱔%) ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱓᱘,᱒᱑᱙ (᱘᱑.᱑᱘%) ᱠᱚᱲᱟ ᱟᱨ ᱒᱗,᱘᱕᱙ (᱖᱐.᱔᱗%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾

᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱥᱟᱢᱟᱝ ᱥᱤᱝᱵᱷᱩᱢ ᱦᱚᱱᱚᱛ ᱨᱮ ᱥᱮᱪᱮᱫ ᱫᱚ ᱗᱖.᱑᱓% ᱛᱟᱦᱮᱸ ᱠᱟᱱᱟ ᱾ ᱒᱐᱑᱑ ᱥᱟᱞ ᱨᱮ ᱡᱷᱟᱨᱠᱷᱚᱸᱰ ᱨᱮ ᱥᱮᱪᱮᱫ ᱫᱚ ᱖᱗.᱖᱓% ᱛᱟᱦᱮᱸ ᱠᱟᱱᱟ ᱾ ᱒᱐᱑᱑ ᱥᱟᱞ ᱨᱮ ᱥᱤᱧᱚᱛ ᱨᱮ ᱥᱮᱪᱮᱫ ᱫᱚ ᱗᱔.᱐᱔% ᱛᱟᱦᱮᱸ ᱠᱟᱱᱟ ᱾

ᱯᱟᱹᱨᱥᱤ ᱟᱨ ᱫᱷᱚᱨᱚᱢ 

ᱟᱭᱳ ᱟᱲᱟᱝ ᱒᱐᱑᱑ ᱥᱟᱞ ᱞᱮᱠᱟᱛᱮ, ᱢᱚᱥᱟᱵᱩᱱᱤ ᱦᱩᱰᱤᱧ-ᱦᱚᱱᱚᱛ ᱨᱮ, ᱥᱟᱱᱛᱟᱲᱤ ᱫᱚ ᱓᱖,᱗᱙᱑ ᱜᱚᱴᱟᱝ ᱦᱚᱲᱟᱜ ᱟᱭᱳ ᱟᱲᱟᱝ ᱛᱟᱦᱮᱸ ᱠᱟᱱᱟ, ᱡᱟᱦᱟᱸ ᱫᱚ ᱦᱚᱲ ᱮᱞ ᱨᱮᱱᱟᱜ ᱓᱔.᱕᱓%, ᱚᱱᱟ ᱛᱟᱭᱚᱢ ᱵᱟᱝᱞᱟ ᱫᱚ (᱓᱑,᱗᱕᱕/᱒᱙.᱘᱐%), ᱦᱤᱱᱫᱤ ᱫᱚ (᱑᱔,᱒᱑᱑/᱑᱓.᱓᱔%), ᱩᱨᱫᱩ ᱫᱚ (᱗,᱘᱗᱐/᱗.᱔᱙%), ᱩᱰᱤᱭᱟᱹ ᱫᱚ (᱕,᱗᱔᱘/᱕.᱓᱙%), ᱦᱚ ᱫᱚ (᱖,᱖᱓᱓/᱖.᱒᱓%), ᱢᱩᱱᱰᱟᱨᱤ ᱫᱚ (᱙᱕᱗/᱐.᱙᱐%), ᱛᱟᱢᱤᱞ ᱫᱚ (᱕᱓᱙/᱐.᱕᱑%), ᱟᱨ ᱟᱭᱳ ᱟᱲᱟᱝ ᱞᱮᱠᱟᱛᱮ ᱮᱴᱟᱜ ᱯᱟᱹᱨᱥᱤ ᱠᱚᱣᱟᱜ ᱫᱚ (᱒᱐,᱙᱑᱘/᱑.᱘᱔%) ᱾ ᱮᱴᱟᱜ ᱯᱟᱹᱨᱥᱤ ᱨᱮ ᱔᱗᱓ ᱜᱚᱴᱟᱝ ᱦᱚᱲ ᱥᱮᱞᱮᱫ ᱢᱮᱱᱟᱜ ᱠᱚᱣᱟ, ᱟᱡᱟᱜ ᱟᱭᱳ ᱟᱲᱟᱝ ᱫᱚ ᱱᱮᱯᱮᱞᱤ ᱠᱟᱱᱟ, ᱔᱓᱔ ᱜᱚᱴᱟᱝ ᱦᱚᱲᱟᱜ ᱫᱚ ᱠᱩᱲᱩᱠᱷ ᱟᱭᱳ ᱟᱲᱟᱝ, ᱔᱒᱒ ᱜᱚᱴᱟᱝ ᱦᱚᱲᱟᱜ ᱟᱭᱳ ᱟᱲᱟᱝ ᱫᱚ ᱢᱮᱭᱛᱷᱤᱞᱤ, ᱒᱘᱕ ᱜᱟᱴᱟᱝ ᱦᱚᱲᱟᱜ ᱫᱚ ᱯᱟᱸᱡᱟᱵᱤ ᱟᱭᱳ ᱟᱲᱟᱝ, ᱟᱨ ᱒᱑᱗ ᱜᱚᱴᱟᱝ ᱦᱚᱲᱟᱜ ᱫᱚ ᱢᱟᱞᱭᱟᱞᱟᱢ ᱟᱭᱳ ᱟᱲᱟᱝ ᱞᱮᱠᱟᱛᱮ ᱢᱮᱱᱟᱜᱼᱟ ᱾

ᱦᱤᱱᱫᱤ ᱫᱚ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱱᱟᱜ ᱥᱚᱨᱠᱟᱨᱤ ᱯᱟᱹᱨᱥᱤ ᱠᱟᱱᱟ ᱟᱨ ᱥᱟᱱᱛᱟᱲᱤ ᱫᱚ ᱢᱤᱫ ᱢᱟᱱᱚᱛ ᱮᱢ ᱥᱚᱨᱠᱟᱨᱤ ᱯᱟᱹᱨᱥᱤ ᱠᱟᱱᱟ ᱾



᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱢᱚᱥᱟᱵᱩᱱᱤ ᱨᱮ ᱦᱤᱱᱫᱩ ᱫᱷᱚᱨᱚᱢ ᱠᱚᱣᱟᱜ ᱮᱞ ᱫᱚ ᱕᱔,᱑᱐᱔ (᱕᱐.᱕᱒%), ᱚᱱᱟ ᱛᱟᱭᱚᱢ ᱮᱴᱟᱜ ᱫᱷᱚᱨᱚᱢ ᱠᱚᱣᱟᱜ ᱫᱚ (᱔᱒,᱑᱐᱕/᱓᱙.᱓᱒%), ᱤᱥᱞᱟᱢ ᱫᱷᱚᱨᱚᱢ ᱢᱟᱱᱟᱣ ᱦᱚᱲ ᱠᱚᱣᱟᱜ ᱮᱞ ᱫᱚ (᱙,᱐᱔᱓/᱘.᱔᱔%), ᱤᱥᱟᱹᱭ ᱫᱷᱚᱨᱚᱢ ᱢᱟᱱᱟᱣ ᱦᱚᱲ ᱠᱚᱣᱟᱜ ᱮᱞ ᱫᱚ (᱑,᱖᱕᱗/᱑.᱕᱕%) ᱟᱨ ᱩᱱᱠᱩ ᱦᱚᱲ ᱫᱚ ᱟᱠᱚᱣᱟᱜ ᱫᱷᱚᱨᱚᱢ ᱫᱚ ᱵᱟᱝ ᱠᱚ ᱢᱟᱱᱟᱣᱟ (᱑᱗᱕/᱐.᱑᱖%) ᱾

ᱠᱟᱹᱣᱰᱤ ᱟᱹᱨᱤ

ᱥᱮᱪᱮᱫ

ᱥᱟᱹᱠᱷᱭᱟᱹᱛ  





ᱛᱷᱚᱠ:ᱥᱟᱢᱟᱝ ᱥᱤᱝᱵᱷᱩᱢ ᱦᱚᱱᱚᱛ ᱨᱮ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚ